מנחם גפן

מנחם גפן (19 במרץ 1930 – 12 בפברואר 2016) היה צייר וקריקטוריסט ישראלי.

ביוגרפיה
מנחם גפן נולד בשם מנחם ויינברג בקריית חיים, חיפה בשנת 1930. בנעוריו התגייס לפלמ"ח. במהלך מלחמת העצמאות נפצע בקרבות מלכיה. לאחר המלחמה החל ללמוד ב"בצלאל החדש" בירושלים. לפרנסתו עסק בציור קריקטורות עבור עיתונים שונים כגון "דבר השבוע" וכתיבה ואיור בעיתון "במחנה". בנוסף עסק גם בעיצוב גרפי.

ציוריו המוקדמים התקרבו אל ה"ריאליזם החברתי", שאפיין אמנים כיוסי שטרן, גרשון קניספל ואחרים. בשנת 1957 הציג לראשונה תערוכת יחיד.

אשתו הראשונה הייתה שוש פז (שושנה פזי, לימים שושנה דודאי, ציירת ואומנית מכפר יחזקאל) ואשתו השנייה הייתה אישה בשם אביבה. בשנת 1959 נסע לפריז, צרפת, שם השתלם בבית הספר הלאומי הגבוה לאמנויות היפות. בפריז נישא לעדה, ישראלית שעבדה בשגרירות ישראל בפריז. בשנות ה-60 של המאה ה-20 עבר להתגורר בלונדון, אנגליה. בין השנים 1973–1976 היה נשוי לשחקנית דיאנה ריג. בשנת 1987 נישא לג'ודי, מומחית לשיווק ועיצוב.

בשנים 1978–1979 יצר את "מחזור החיים היהודיים" עבור פתיחת אולם "עמי אסיה" במוזיאון האמריקאי לתולדות הטבע בניו יורק, ארצות הברית.

בשנת 1988 שב להתגורר בישראל. אך רק לזמן קצר בהמשך העתיק את מקום מגוריו לצרפת, שם חי עם אשתו ג'ודי. גפן נפטר ב-12 בפברואר 2016.

גלריה

ספרים שאייר
אורן, ברוך, "עלילות ראשונים", ספריית דן חסכן, תשכ"ה, 1965
ברנשטיין דב, בית ספר לממציאים: כל אמצאותיו של פוטי והמכשירים שעשה במו ידיו, תל אביב: עם עובד, תשכ"ה
דפו, דניאל, רובינזון קרוזו, תל אביב: עם עובד, תשל"א 1970
דרוקר, ירמיהו, סבא מנדלי, חיפה: י’ מדר, 1975
ורמן, נחום, חגי ישראל ומועדיו, ירושלים: אחיאסף, 1964
ורמן, נחום, חגי ישראל ומועדיו, ירושלים: אחיאסף, 1967 (מהדורה מורחבת)
פרקר, ריצ'רד, הנער מספרד, תל אביב: עם עובד, (תשכ"ו)
רוזן, אברהם, אלף מלים ועוד רבבה: עברית למשתלמים, ירושלים: אחיאסף, 1967
ריך, בנציון, עברית לעם: ראשית הקריאה והכתיבה, ירושלים: ר’ מס, (c1960)

קישורים חיצוניים

 
 מנחם גפן באתר עמותת דור הפלמ"ח

הערות שוליים

ערכים שבהם תבנית אתר רשמי אינה מתאימה להוספה אוטומטית
קריקטוריסטים ישראלים
ציירים ישראלים
מאיירים ישראלים
בוגרי בית הספר בצלאל החדש לאומנות ולאמנות
אנשי היישוב ילידי הארץ
לוחמי הפלמ"ח
ישראלים שנולדו ב-1930
ישראלים שנפטרו ב-2016